*****

ΚΑΝΟΝΙΣΜΟΣ (ΕΟΚ) αριθ. 3719/87 ΤΗΣ ΕΠΙΤΡΟΠΗΣ

της 11ης Δεκεμβρίου 1987

που καθορίζει, για το 1988, τις ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων του τομέα του χοιρείου κρέατος προέλευσης Ισπανίας και ορισμένες λεπτομέρειες για την εφαρμογή τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (1), και ιδίως το άρθρο 13,

Εκτιμώντας:

ότι οι ποσοστώσεις για το 1987 που εφαρμόζονται κατά τις εισαγωγές στην Πορτογαλία ορισμένων προϊόντων προέλευσης Ισπανίας καθορίζονται στο παράρτημα του κανονισμού (ΕΟΚ) αριθ. της 3801/86 της Επιτροπής (2)· ότι στο άρθρο 4 παράγραφος 4 στοιχείο α) του κανονισμού (ΕΟΚ) αριθ. 3792/85 καθορίζεται ένας ελάχιστος ετήσιος ρυθμός σταδιακής αύξησης της ποσόστωσης κατά 10 %· ότι πρέπει να καθοριστούν οι ποσοστώσεις για το 1988· ότι οι ποσοστώσεις αυτές προστίθενται σε εκείνες που εφαρμόζονται δυνάμει του άρθρου 269 της πράξης προσχώρησης, κατά την εισαγωγή από την Κοινότητα με τη σύνθεσή της στις 31 Δεκεμβρίου 1985·

ότι, για να εξασφαλιστεί η ορθή διαχείριση της ποσόστωσης, πρέπει η αίτηση χορήγησης άδειας εισαγωγής να συνοδεύεται από τη σύσταση εγγύησης· ότι πρέπει να προβλεφθεί επίσης η κλιμάκωση των ποσοστώσεων κατά τη διάρκεια του έτους·

ότι πρέπει να προβλεφθεί ότι η Πορτογαλία ανακοινώνει στην Επιτροπή πληροφορίες σχετικά με την εφαρμογή των ποσοστώσεων·

ότι ο παρών κανονισμός αντικαθιστά τον κανονισμό (ΕΟΚ) αριθ. 3801/86· ότι, επομένως, ο εν λόγω κανονισμός πρέπει να καταργηθεί·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσοστώσεις που η Πορτογαλία μπορεί να εφαρμόζει το 1988 σύμφωνα με τον κανονισμό (ΕΟΚ) αριθ. 3792/85, κατά την εισαγωγή ορισμένων προϊόντων του τομέα του χοιρείου κρέατος με προέλευση την Ισπανία, καθορίζονται όπως εμφαίνεται στο παράρτημα.

Άρθρο 2

1. Οι πορτογαλικές αρχές χορηγούν τις άδειες εισαγωγής, κατά τρόπο ώστε να διασφαλίζεται δίκαιη κατανομή της διαθέσιμης ποσότητας μεταξύ των αιτούντων.

Οι ποσοστώσεις κλιμακώνονται κατά τη διάρκεια του έτους ως εξής:

- 40 % κατά την περίοδο από 1ης Ιανουαρίου μέχρι 30 Απριλίου 1988,

- 60 % κατά την περίοδο από 1ης Μαΐου μέχρι 31 Δεκεμβρίου 1988.

2. Οι αιτήσεις για χορήγηση άδειας εισαγωγής συνοδεύονται από σύσταση εγγύησης που αποδεσμεύεται, σύμφωνα με τους όρους που καθορίζουν οι πορτογαλικές αρχές, αμέσως μετά την πραγματοποίηση των εισαγωγών.

Άρθρο 3

Οι πορτογαλικές αρχές ανακοινώνουν στην Επιτροπή τα μέτρα που λαμβάνουν για την εφαρμογή του άρθρου 2.

Διαβιβάζουν, το αργότερο στις 15 κάθε μήνα, τις ακόλουθες πληροφορίες σχετικά με καθένα από τα προϊόντα για τα οποία εκδόθηκαν άδειες εισαγωγής τον προηγούμενο μήνα:

- τις ποσότητες για τις οποίες έχει χορηγηθεί άδεια εισαγωγής,

- τις ποσότητες που έχουν εισαχθεί.

Άρθρο 4

Ο κανονισμός (ΕΟΚ) αριθ. 3801/86 καταργείται.

Άρθρο 5

Ο παρών κανονισμός αρχίζει να ισχύει την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Δεκεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 367 της 31. 12. 1985, σ. 7.

(2) ΕΕ αριθ. L 352 της 13. 12. 1986, σ. 26.

ΠΑΡΑΡΤΗΜΑ

(σε τόνους)

1.2.3 // // // // Κωδικός ΣΟ

// Περιγραφή εμπορευμάτων

// Ποσόστωση

για το 1988 // // // // // // // 0103 // Χοιροειδή ζωντανά: // // 0103 10 00 // Αναπαραγωγής καθαρής φυλής // // // Άλλα: // // ex 0103 91 // Με βάρος κατώτερο των 50 kg: // // 0103 91 10 // Κατοικίδια // // ex 0103 92 // Με βάρος ίσο ή ανώτερο των 50 kg: // 41 // // Κατοικίδια: // // 0103 92 11 // Θηλυκά που γέννησαν μία φορά τουλάχιστον και με ελάχιστο βάρος 160 kg // // 0103 92 19 // Άλλα // // 0203 // Κρέατα χοιροειδών, νωπά, διατηρημένα με απλή ψύξη ή κατεψυγμένα: // // // Νωπά ή διατηρημένα με απλή ψύξη: // // ex 0203 11 // Με ολόκληρα σφάγια ή μισά σφάγια: // // 0203 11 10 // Χοιροειδών κατοικιδίων // // ex 0203 12 // Χοιρομέρια (ζαμπόν), ωμοπλάτες και τεμάχια αυτών, με κόκαλα: // // // Χοιροειδών κατοικιδίων: // // 0203 12 11 // Χοιρομέρια (ζαμπόν) και τεμάχια αυτών // // 0203 12 19 // Ωμοπλάτες και τεμάχια αυτών // // ex 0203 19 // Άλλα: // // // Χοιροειδών κατοικιδίων: // // 0203 19 11 // Μπροστινά μέρη και τεμάχια αυτών // // 0203 19 13 // Θωρακο-οσφυϊκή χώρα και τεμάχια αυτής // // 0203 19 15 // Κοιλιακή χώρα (πανσέτα) -entrelardes- και τεμάχια αυτής // // // Άλλα: // // 0203 19 55 // Χωρίς κόκαλα // // 0203 19 59 // Άλλα // // // Κατεψυγμένα: // 455 // ex 0203 21 // Με ολόκληρα σφάγια ή μισά σφάγια: // // 0203 21 10 // Χοιροειδών κατοικιδίων // // ex 0203 22 // Χοιρομέρια (ζαμπόν), ωμοπλάτες και τεμάχια αυτών, με κόκαλα: // // // Χοιροειδών κατοικιδίων: // // 0203 22 11 // Χοιρομέρια (ζαμπόν) και τεμάχια αυτών // // 0203 22 19 // Ωμοπλάτες και τεμάχια αυτών // // ex 0203 29 // Άλλα: // // // Χοιροειδών κατοικιδίων: // // 0203 29 11 // Μπροστινά μέρη και τεμάχια αυτών // // 0203 29 13 // Θωρακο-οσφυϊκή χώρα και τεμάχια αυτής // // 0203 29 15 // Κοιλιακή χώρα (πανσέτα) -entrelardes- και τεμάχια αυτής // // // Άλλα: // // 0203 29 55 // Χωρίς κόκαλα // // 0203 29 59 // Άλλα // (σε τόνους)

// // // // Κωδικός ΣΟ

// Περιγραφή εμπορευμάτων

// Ποσόστωση

για το 1988 // // // // // 0206 // Παραπροϊόντα σφαγίων βρώσιμα, βοοειδών, χοιροειδών, προβατοειδών, αιγοειδών, αλόγων, γαϊδουριών ή μουλαριών, νωπά, διατηρημένα με απλή ψύξη ή κατεψυγμένα: // // ex 0206 30 // Χοιροειδών, νωπά ή διατηρημένα με απλή ψύξη: // // // Άλλα: // // // Χοιροειδών κατοικιδίων: // // 0206 30 21 // Συκώτια // // 0206 30 31 // Άλλα // // // Χοιροειδών, κατεψυγμένα: // 128 // ex 0206 41 // Συκώτια: // // // Άλλα: // // 0206 41 91 // Χοιροειδών κατοικιδίων // // ex 0206 49 // Άλλα: // // // Άλλα: // // 0206 49 91 // Χοιροειδών κατοικιδίων // // ex 1501 00 // Λίπος χοιρινό με την ονομασία «saindoux». Άλλα χοιρινά λίπη πουλερικών, λιωμένα, έστω και με πίεση ή που εξάγονται με τη βοήθεια διαλυτών: // // // Λίπος χοιρινό με την ονομασία «saindoux» και άλλα χοιρινά λίπη: // // 1501 00 19 // Άλλα // 32 // // //